קוסיילני ופרננדו טורס במהלך משחק פרמייר ליג, 21 באפריל 2012
**לורן קוסיילני** (בצרפתית: **Laurent Koscielny**; נולד ב-10 בספטמבר 1985 בטיל, צרפת) הוא כדורגלן עבר צרפתי ששיחק בעמדת הבלם.

קריירת קבוצות
-------------

### ראשית דרכו

קוסיילני נולד בטיל, צרפת. בגיל 8 החל קוסיילני לשחק כדורגל במגוון קבוצות נוער מקומיות. הקריירה המקצועית שלו החלה בשנת 2004, בקבוצת גנגאן, קבוצה ממנה יצאו כישרונות רבים דוגמת דידייה דרוגבה ופלורן מאלודה. בשלוש עונות בקבוצה הבוגרת של גנגאן ערך קוסיילני 47 הופעות בכל המסגרות, בהן תפקד בעיקר במגן ימני. קוסיילני החליט לעבור לטור מהליגה הצרפתית השלישית, כדי לשחק בעמדת הבלם. בעונתו הראשונה בטור, עלתה הקבוצה לליגה הצרפתית השנייה. בעונת 2008/2009, עונתו השנייה בטור, שיחק קוסיילני ב-34 משחקי ליגה באותה עונה וכבש 5 שערים. קוסיילני הראה יכולות הגנה מרשימות במדי טור ונכלל בהרכב העונה בליגה הצרפתית השנייה.

### לוריין

ב-16 ביוני 2009 חתם קוסיילני בלוריאן, העולה החדשה לליגת העל הצרפתית, על חוזה למשך 4 שנים. בעונתו היחידה במועדון, שיחק בעיקר בעמדת הבלם, עמדתו המועדפת, והבקיע 3 שערים ב-35 הופעות בליגה. את שערו הראשון במדי לוריין כבש ב-7 במרץ 2010, במשחק ליגה נגד אולימפיק מרסיי שנערך בסטאד ולודרום, והסתיים בתוצאת תיקו 1-1. שער נוסף שלו היה במשחק נגד בורדו, בו הוא הבקיע 11 דקות משריקת הפתיחה. עם זאת, רבע שעה מאוחר יותר, הוא הורחק בכרטיס אדום ישיר לאחר שעשה עבירה ברחבה על מרואן שמאח'.

קוסיילני סייע ללוריין לסיים את העונה במקום השביעי, המיקום הטוב ביותר של המועדון אי פעם. לאחר העונה המצוינת של קוסיילני, נפוצו שמועות על מעברו לקבוצות פאר באירופה. בתחילת חלון ההעברות של קיץ 2010 עבר קוסיילני לארסנל, בעסקה שנאמדה בכ-12 מיליון אירו.

### ארסנל

#### 2010/2011

עם הגעתו של קוסיילני לארסנל קיבל השחקן את חולצה מספר 6, שהייתה שייכת לפניו לבלם המזוהה עם ארסנל, פיליפ סנדרוס. רכישתו של קוסיילני הייתה מפתיעה, בעיקר בשל העובדה ששלוש שנים לפני כן הוא עוד שיחק בליגה הצרפתית השלישית. ארסן ונגר, מאמן ארסנל, הסביר את רכישת קוסיילני, בכך שאמר שכרגע במרכז ההגנה של ארסנל משחקים בעיקר שחקנים נמוכים, והוא רצה להוסיף גובה להגנה. הופעת הבכורה של קוסיילני במדי ארסנל הייתה ב-17 ביולי 2010, במשחק הכנה נגד בארנט. חודש לאחר מכן, התקיימה הופעת הבכורה שלו כשחקן ארסנל במסגרת רשמית, במחזור הפתיחה של הפרמייר ליג, נגד ליברפול באצטדיון אנפילד. במשחק זה, שהסתיים בתיקו 1-1, הורחק קוסיילני בדקה ה-94 לאחר שספג כרטיס צהוב שני. את שער הבכורה שלו בארסנל כבש ב-11 בספטמבר 2010, בניצחון קבוצתו 1–4 על בולטון וונדררס.

ב-15 בספטמבר 2010 ערך קוסיילני את הופעת הבכורה שלו בתחרות יבשתית כלשהי, בניצחון ארסנל 0–6 את ספורטינג בראגה באצטדיון האמירויות במסגרת ליגת האלופות. קוסיילני זכה לשבחים רבים על הופעותיו נגד סנדרלנד במסגרת הליגה, ונבחרת טוטנהאם הוטספר במסגרת גביע הליגה. ב-7 בנובמבר קיבל קוסיילני כרטיס אדום ישיר בדקה ה-92, בהפסד הביתי של ארסנל 0–1 לניוקאסל יונייטד. זה היה הכרטיס האדום השני שנשלף לעברו של קוסיילני בעונת 2010/2011.

ב-25 בינואר 2011 הבקיע קוסיילני את השער השני של ארסנל בניצחון 0–3 בגומלין חצי גמר גביע הליגה, במשחק נגד איפסוויץ' טאון. ב-1 בפברואר כבש את שער הניצחון של ארסנל בדקה ה-75, במשחק ליגה נגד אברטון, שהסתיים בתוצאה 1–2. ב-16 בפברואר זכה קוסיילני לשבחים רבים לאחר משחקו בניצחון 1–2 על ברצלונה בשלב שמינית גמר ליגת האלופות. בדקה ה-89 במשחק גמר גביע הליגה, נגד ברמינגהאם סיטי, בעט קוסיילני את הכדור מידיו של שוער ארסנל, וויצ'ך שצ'נסני, בניסיון הרחקה שלא הצליח, ואפשר לחלוץ ברמינגהאם, אובפמי מרטינס, לכבוש שער ניצחון.

#### 2011/2012

קוסיילני חוגג שער במשחק נגד סנדרלנד, 22 בפברואר 2014
ב-28 באוגוסט 2011 שותף קוסיילני בתבוסה הגדולה ביותר של ארסנל מזה שנים, כאשר הפסידה 8–2 למנצ'סטר יונייטד באולד טראפורד. ב-17 בספטמבר כבש קוסיילני שער עצמי בהפסד 4–3 לבלקברן רוברס. ב-19 באוקטובר נבחר קוסיילני לאיש המשחק בניצחון 0–1 על אולימפיק מרסיי בשלב הבתים של ליגת האלופות. ב-2 בינואר 2012 הבקיע הבלם את שערו הראשון בעונת 2011/2012, בהפסד 2–1 לפולהאם. ב-6 במרץ כבש קוסיילני את שער הבכורה שלו במסגרת ליגת האלופות, בניצחון 0–3 על מילאן במשחק הגומלין של שלב שמינית הגמר. למרות הניצחון, לא עלתה ארסנל לרבע הגמר, מפני שבמשחק הראשון ניצחה מילאן 4–0. ב-13 במאי, במחזור האחרון של הליגה האנגלית כבש קוסיילני שער ניצחון נגד וסט ברומיץ' אלביון, ובכך הבטיח לארסנל את המקום השלישי בטבלה ואת ליגת האלופות בעונה הבאה. בסיום העונה נבחר קוסיילני לשחקן הרביעי החשוב ביותר מבין שחקני ארסנל באותה עונה, על ידי אוהדי הקבוצה.

#### 2012/2013

ב-24 ביולי 2012 האריך קוסיילני את חוזהו בארסנל עד שנת 2017. שער הבכורה של קוסיילני בעונה זו היה ב-23 בספטמבר, במשחק ליגה נגד מנצ'סטר סיטי, שהתקיים באצטדיון איתיחאד והסתיים בתיקו 1-1. ב-30 באוקטובר כבש קוסיילני שער בדקה ה-88 נגד רדינג במסגרת גביע הליגה, שער שעזר לארסנל לחזור מפיגור 0–4 לניצחון 5–7 בתוספת הזמן.

ב-13 במרץ 2013 כבש קוסיילני את השער השני בניצחון ארסנל 0–2 את באיירן מינכן באליאנץ ארנה, בשלב שמינית גמר ליגת האלופות. למרות ניצחונה של ארסנל, לא עלתה הקבוצה לשלב הבא, מפני שבאיירן ניצחה 1–3 באצטדיון האמירויות, ולה היו יותר שערי חוץ. ב-19 במאי, במחזור האחרון של הליגה האנגלית בעונת 2012/2013, כבש קוסיילני את שער הניצחון והשער היחיד במשחק נגד ניוקאסל יונייטד, שער שהבטיח לארסנל את המקום הרביעי בליגה ואת פלייאוף ליגת האלופות בעונה הבאה.

בסיום העונה נבחר קוסיילני לשחקן השני החשוב ביותר מבין שחקני ארסנל באותה עונה, על ידי אוהדי הקבוצה.

#### 2013/2014

עונת 2013/2014 החלה אצל קוסיילני בהרחקה, לאחר שנשלף לעברו כרטיס צהוב שני, בהפסד 1–3 לאסטון וילה במחזור פתיחת הליגה האנגלית. עם זאת, שיתוף הפעולה של קוסיילני עם פר מרטסאקר הגרמני הביא את ארסנל להיות הקבוצה שספגה הכי מעט שערים בפרמייר ליג עד פגרת החורף.

ב-22 בפברואר 2014 כבש קוסיילני את שער הבכורה שלו לעונה זו, בניצחון 1–4 על סנדרלנד. ב-28 באפריל כבש שער נוסף, בניצחון 0–3 על ניוקאסל.

ב-9 במאי 2014 חתם קוסיילני על חוזה ארוך טווח בארסנל. ב-17 במאי כבש הבלם שער שוויון בגמר הגביע האנגלי נגד האל סיטי, שהסתיים בניצחון 2–3 ובזכייה בתואר קבוצתי ראשון של קוסיילני.

#### 2014/2015

קוסיילני פתח את עונת 2014/2015 עם שער מול קריסטל פאלאס במשחק מחזור הפתיחה של הפרמייר ליג, בו ניצחה לבסוף ארסנל 1-2. באוקטובר לפני משחקי הנבחרת נפצע ונעדר לשבעה חודשים. ב-11 בינואר הבקיע את שערו הראשון לעונה זו, בניצחון 0–3 על סטוק סיטי. ב-10 בפברואר הבקיע שער נוסף בניצחון 1–2 על לסטר סיטי. בסיום העונה זכה עם הקבוצה בגביע האנגלי.

#### 2015/2016

ב-24 באוקטובר 2015 הבקיע את שערו הראשון לעונה, בניצחון 1–2 על אברטון. בעקבות ספסולו של פר מרטסאקר ופציעתם של סנטי קאסורלה ומיקל ארטטה שימש קוסיילני בחלק המשחקים בתור קפטן. ב-2 בינואר 2016 הבקיע את שער הניצחון נגד ניוקאסל. ב-9 באפריל הבקיע את שער השוויון בתיקו 3-3 נגד וסטהאם יונייטד.

### בורדו

ב-6 באוגוסט 2019 לאחר תשע שנים באנגליה, עזב את ארסנל וחתם בבורדו.

בינואר 2022 נאמר לקוסיילני מהנהלת המועדון כי שכרו יקר מידי, לאחר שלא הסכים לרדת בשכר, הוא הוקפא והועזב מהקבוצה.

ב-26 במרץ 2022 הודיע קוסיינלי על פרישה מכדורגל.

נבחרת צרפת
----------

במהלך עונתו השנייה של קוסיילני בטור, עונת 2008/2009, הציעו לקוסיילני נציגים מנבחרת פולין לשחק במדי הנבחרת הלאומית של פולין. הצעה זו התאפשרה לו, מפני שסבו של קוסיילני הוא פולני שהיגר לצרפת. באוגוסט 2010 דווח כי קוסיילני ביטל פגישה עם מאמן נבחרת פולין פרנצישק סמודה. בריאיון לכלי תקשורת פולנים, אמר לוקאש פביאנסקי, חברו של קוסיילני לקבוצה ושוער נבחרת פולין על קוסיילני: "הוא מחכה לסימן מהצרפתים וכמובן מעדיף לשחק שם. אפשר להבין אותו, זאת המדינה שלו. בכלל, הוא אמר לי שמלבד שם המשפחה אין לו שום דבר משותף עם פולין. התחלתי לקרוא לו 'פולני' בחדר ההלבשה, אבל לא נראה לי שזה יעזור". מאוחר יותר אמר קוסיילני: "אני לא רוצה לאבד סיכוי לשחק עבור נבחרת צרפת. היא בראש סדר העדיפויות שלי. אני רוצה לשחק בנבחרת הלאומית של צרפת".

קוסיילני זומן לראשונה לסגל נבחרת צרפת ב-3 בפברואר 2011, לקראת משחק ידידות נגד ברזיל. למרות זאת, הופעתו הראשונה במדי הנבחרת הייתה ב-11 בנובמבר, בניצחון צרפת 0–1 על ארצות הברית.

הופעת הבכורה של קוסיילני במשחק רשמי הייתה ברבע גמר יורו 2012, כאשר הוא שיחק משחק מלא בהפסד 0–2 לספרד. למרות ההפסד, קוסיילני נבחר לשחקן המצטיין של המשחק על ידי התקשורת הצרפתית. ב-15 בנובמבר 2013 קיבל קוסיילני כרטיס אדום בהפסד 0–2 לאוקראינה במסגרת פלייאוף העלייה למונדיאל 2014, מה שהיה הכרטיס האדום הראשון שלו במדי נבחרת צרפת. למרות ההפסד, ניצחה צרפת את אוקראינה במשחק הגומלין 0–3 ועלתה למונדיאל 2014, שם נכלל קוסיילני בסגל הנבחרת.

סטטיסטיקות קריירה
-----------------

### מועדונים

נכון ל-18 באוגוסט 2017.

|
|  |
| קבוצה | ליגה | עונה | ליגה | גביע1 | אירופה | סה"כ |
|
| הופעות | שערים | הופעות | שערים | הופעות | שערים | הופעות | שערים |
| גנגאן | הליגה הצרפתית השנייה | 2004/2005 | 11 | 0 | 3 | 0 | - | - | 14 | 0 |
| הליגה הצרפתית השנייה | 2005/2006 | 9 | 0 | 1 | 0 | - | - | 10 | 0 |
| הליגה הצרפתית השנייה | 2006/2007 | 21 | 0 | 2 | 0 | - | - | 23 | 0 |
| סך הכל | 41 | 0 | 6 | 0 | - | - | 47 | 0 |
| טור | הליגה הצרפתית השלישית | 2007/2008 | 33 | 1 | 6 | 1 | - | - | 39 | 2 |
| הליגה הצרפתית השנייה | 2008/2009 | 34 | 5 | 5 | 1 | - | - | 39 | 6 |
| סך הכל | 67 | 6 | 11 | 2 | - | - | 78 | 8 |
| לוריאן | ליגת העל הצרפתית | 2009/2010 | 35 | 3 | 5 | 1 | - | - | 40 | 4 |
| סך הכל | 35 | 3 | 5 | 1 | - | - | 40 | 4 |
| סך הכל בצרפת | 143 | 9 | 22 | 3 | - | - | 165 | 12 |
| ארסנל | הפרמייר ליג | 2010/2011 | 30 | 2 | 9 | 1 | 4 | 0 | 43 | 3 |
| הפרמייר ליג | 2011/2012 | 33 | 2 | 3 | 0 | 6 | 1 | 42 | 3 |
| הפרמייר ליג | 2012/2013 | 25 | 2 | 5 | 1 | 5 | 1 | 34 | 4 |
| הפרמייר ליג | 2013/2014 | 32 | 2 | 5 | 1 | 9 | 0 | 46 | 3 |
| הפרמייר ליג | 2014/2015 | 27 | 3 | 6 | 0 | 6 | 0 | 29 | 3 |
| הפרמייר ליג | 2015/2016 | 33 | 4 | 4 | 0 | 7 | 0 | 44 | 4 |
| הפרמייר ליג | 2016/2017 | 33 | 2 | 2 | 0 | 8 | 0 | 42 | 2 |
| סך הכל באנגליה | 213 | 17 | 33 | 3 | 45 | 2 | 291 | 22 |
| סך הכל בקריירה | 356 | 26 | 55 | 6 | 45 | 2 | 456 | 34 |

1. כולל גביע הליגה והסופר קאפ במדינה בה שיחק.

### נבחרת צרפת

נכון ל-18 באוגוסט 2017.

| נבחרת | קבוצה בה שיחק | שנה | סך הכל |
| --- | --- | --- | --- |
| הופעות | שערים | בישולים |
| **צרפת** | ארסנל | 2011 | 1 | 0 | 0 |
| 2012 | 6 | 0 | 0 |
| 2013 | 8 | 0 | 0 |
| 2014 | 6 | 0 | 0 |
| 2015 | 4 | 0 | 0 |
| 2016 | 17 | 1 | 0 |
| 2017 | 5 | 0 | 0 |
| סך הכל בקריירה | 21 | 0 | 0 |
|

תארים
-----

ארסנל
* הגביע האנגלי: 2013/2014, 2014/2015
* מגן הקהילה: 2014, 2015

תארים אישיים
* הרכב העונה בליגה הצרפתית השנייה - 2008/2009

קישורים חיצוניים
----------------

ויקישיתוף מדיה וקבצים בנושא **לורן קוסיילני** בוויקישיתוף
* לורן קוסיילני, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* עמוד השחקן באתר הרשמי של ארסנל
* תומר יצחק‏, איבד את ארסן? האם עלייתו המטאורית של לורן קוסיילני תימשך בארסנל, באתר וואלה!‏, 13 באוגוסט 2010
* מיכאל יוכין‏, לראות את חצי הקוסיילני המלאה, באתר וואלה!‏, 13 בדצמבר 2013

הערות שוליים
------------

1. ↑  ynet, הרכש השני: ארסנל צירפה את לורן קוסיילני, באתר ynet, 8 ביולי 2010
2. ↑  Arsenal sign Lorient defender Laurent Koscielny, באתר BBC
3. ↑  Liverpool 1 - 1 Arsena, באתר BBC
4. ↑  Arsenal 4-1 Bolton, באתר BBC
5. ↑  אלופות: ארסנל ניצחה 1:2 את ברצלונה, באתר וואלה!‏, 16 בפברואר 2011
6. ↑  ynet, ברמינגהאם גברה על ארסנל וזכתה בגביע הליגה, באתר ynet, 27 בפברואר 2011
7. ↑  הצגה: מנצ'סטר יונייטד השפילה 2:8 את ארסנל, באתר ONE‏, 28 באוגוסט 2011
8. ↑  בלקבורן הדהימה את ארסנל עם 3:4, צמד ליעקובו, באתר ONE‏, 17 בספטמבר 2011
9. ↑  ynet ספורט, ארסנל הודחה מהצ'מפיונס למרות 0:3 על מילאן, באתר ynet, 6 במרץ 2012
10. ↑  Player of the Season - in fourth place is, באתר הרשמי של ארסנל
11. ↑  Arsenal's Laurent Koscielny signs new long-term contract, באתר BBC
12. ↑  לקבל ולתת: רק 1:1 בין מנצ'סטר סיטי לארסנל, באתר ONE‏, 23 בספטמבר 2012
13. ↑  גביע הליגה: קאמבק מטורף ו-5:7 לארסנל על רדינג, באתר וואלה!‏, 31 באוקטובר 2012
14. ↑  במשחקים המשוחקים במתכונת בית וחוץ, אין משמעות לניצחון או להפסד, אלא למספר השערים. בסיום שני המשחקים הקבוצה לה יש יותר שערים מעפילה לשלב הבא. במקרה של שוויון, הקבוצה לה יש יותר שערי חוץ מעפילה.
15. ↑  ארסנל הודחה למרות 0:2 על באיירן, מלאגה עלתה, באתר ONE‏, 13 במרץ 2013
16. ↑  צ'לסי העפילה לבתים של ליגת האלופות, ארסנל רק במוקדמות, באתר ‏מאקו‏‏, ‏20 במאי 2013‏
17. ↑  Player of the Season: 2nd Koscielny, באתר הרשמי של ארסנל
18. ↑  צפו ב-1:3 של אסטון וילה על ארסנל, ונגר ספג בוז, באתר ONE‏, 17 באוגוסט 2013
19. ↑  Half-term reports: So who is making the grade in the Premier League so far?, באתר האינדפנדנט, 30 בדצמבר 2013
20. ↑  כובש גם במגרש: צמד לג'ירו ב-1:4 של ארסנל, באתר ONE‏, 22 בפברואר 2014
21. ↑  ארסנל גברה 0:3 על ניוקאסל, הפער מאברטון 4 נק', באתר ONE‏, 28 באפריל 2014
22. ↑  Koscielny signs new long-term contract, באתר הרשמי של ארסנל
23. ↑  ארסנל חזרה מפיגור שני שערים וזכתה בגביע האנגלי, באתר וואלה!‏, 17 במאי 2014
24. ↑  תנו לנו עוד מזה: מהפך לארסנל, 1:2 על קריסטל פאלאס, באתר ערוץ הספורט, ‏16 באוגוסט 2014
25. ↑  הפגיזו אותם: 0:3 לארסנל על סטוק, אוזיל חזר, באתר ONE‏, 11 בינואר 2015
26. ↑  תקציר: ארסנל - לסטר 1:2, באתר וואלה!‏, 11 בפברואר 2015
27. ↑  ארסנל הביסה 0:4 את אסטון וילה וזכתה בגביע האנגלי בפעם ה-12, באתר וואלה!‏, 30 במאי 2015
28. ↑  ארסנל עלתה לפסגת הפרמיירליג, מוריניו הורחק בהפסד של צ'לסי, באתר וואלה!‏, 24 באוקטובר 2015
29. ↑  ארסנל גברה על ניוקאסל 0:1, ניצחון דרמטי למנצ'סטר סיטי, באתר וואלה!‏, 2 בינואר 2016
30. ↑  שלושער לקארול ב-3:3 בין ווסטהאם לארסנל, סיטי ניצחה, צ'לסי הפסידה, באתר וואלה!‏, 9 באפריל 2016
31. ↑  לורן קוסיילני חתם בבורדו הצרפתית, באתר וואלה!‏, 6 באוגוסט 2019
32. ↑  ריאיון עם קוסיילני, באתר Goal
33. ↑  ynet ספורט, צרפת על סף הדחה: "סיוט", באתר ynet, 16 בנובמבר 2013
34. ↑  צרפת עלתה למונדיאל אחרי 0:3 על אוקראינה, באתר וואלה!‏, 19 בנובמבר 2013
35. ↑  סגל נבחרת צרפת למונדיאל 2014, באתר התאחדות הכדורגל הצרפתית (בצרפתית)
36. ↑  פרופיל וסטטיסטיקות קריירה של קוסיילני במדי ארסנל, באתר הרשמי של ארסנל

| **נבחרת צרפת – יורו 2012** |
| --- |
| 1 לוריס • 
2 דבושי • 
3 אברה • 
4 ראמי • 
5 מקסס • 
6 קבאי • 
7 ריברי • 
8 ולבואנה • 
9 ז'ירו • 
10 בנזמה • 
11 נאסרי • 
12 מטווידי •
13 רביילרה • 
14 מנז •
15 מאלודה •
16 מנדנדה •
17 אמבילה •
18 דיארה •
19 מרטין •
20 בן ערפה •
21 קוסיילני •
22 קלישי •
23 קראסו •
מאמן: בלאן | צרפתצרפת |

| **נבחרת צרפת – מונדיאל 2014** |
| --- |
| 1 לוריס • 
2 דבושי • 
3 אברה • 
4 וראן • 
5 סאקו • 
6 קבאי • 
7 קאבלה • 
8 ולבואנה • 
9 ז'ירו • 
10 בנזמה • 
11 גריזמן • 
12 מאבובה •
13 מנגאלה • 
14 מטווידי •
15 סאניה •
16 רופייה •
17 דין •
18 סיסוקו •
19 פוגבה •
20 רמי •
21 קוסיילני •
22 שניידרלין •
23 לנדרו •
מאמן: דשאן | צרפתצרפת |

| **נבחרת צרפת – יורו 2016 (מקום שני)** |
| --- |
| 1 לוריס • 
2 ז'אלה • 
3 אברה • 
4 ראמי • 
5 קאנטה • 
6 קבאי • 
7 גריזמן • 
8 פאייה • 
9 ז'ירו • 
10 ז'יניאק • 
11 מרסיאל • 
12 שניידרלין •
13 מנגאלה • 
14 מטווידי •
15 פוגבה •
16 מנדנדה •
17 דין •
18 סיסוקו •
19 סאניה •
20 קומאן •
21 קוסיילני •
22 אומטיטי •
23 קוסטיל •
מאמן: דשאן | צרפתצרפת |